**Līgums**

**Nr. SKUS 423/16**

 **Nr. LV-03/2016/67**

**Diktofonu centra sistēmas modernizācija**

Rīgā 2016.gada 24.maijā

**Valsts sabiedrība ar ierobežotu atbildību „Paula Stradiņa klīniskā universitātes slimnīca”**, reģistrācijas Nr.40003457109, kuru, saskaņā ar statūtiem, pārstāv valdes loceklis Normunds Štāls un valdes locekle Elita Buša (turpmāk -Pasūtītājs) no vienas puses, un

**sabiedrība ar ierobežotu atbildību “Baltic Premier Partners”**, reģistrācijas Nr. 40103280557, tās valdes locekļa Tarasa Popova un valdes locekļa Eldara Omarova personās, kuri rīkojas uz statūtu pamata (turpmāk - Piegādātājs) no otras puses (abi kopā – Puses), pamatojoties uz iepirkuma „Diktofonu centra sistēmas modernizācija” (ID Nr. PSKUS 2016/31), rezultātiem un, saskaņā ar Piegādātāja iepirkumā iesniegto piedāvājumu, noslēdz šādu līgumu (turpmāk – Līgums):

1. **Līguma priekšmets**
	1. Pasūtītājs pasūta, bet Piegādātājs piegādā diktofonu centra serverus/datorus, diktofonu centra servera programmatūru un lietotāja licences (turpmāk – Prece), veic Preces uzstādīšanas un konfigurēšanas darbus (turpmāk – Darbi), atbilstoši Piegādātāja iesniegtajai Tehnisjajai specifikācijai - Tehniskajam piedāvājumam (pielikums Nr.1) un Finanšu piedāvājumam (pielikums Nr.2), Līguma noteikumiem un Latvijas Republikā spēkā esošajiem normatīvajiem aktiem.
	2. Piegādātājs garantē, ka Prece atbilst spēkā esošiem valsts standartiem vai citos normatīvajos aktos noteiktajām Preces kvalitātes un atbilstības prasībām, kā arī Preces izgatavotāja sniegtajai informācijai (Preces marķējums, pievienotā instrukcija, uzglabāšanas noteikumi u.tml.), kā arī garantē, ka tiks piegādātas jaunas, nelietotas Preces.
2. **Līguma cena un norēķinu kārtība**
	1. Līguma summa par piegādātajām Precēm un Darbiem ir **EUR 6 248,88** (seši tūkstoši divi simti četrdesmit astoņi *euro* un 88 centi)bez pievienotās vērtības nodokļa. Līguma summa visā Līguma darbības laikā nevar tikt pārsniegta.
	2. Papildus Līguma summai Pasūtītājs maksā Piegādātājam PVN normatīvajos aktos noteiktajā kārtībā un apmērā.
	3. Piegādātāja Finanšu piedāvājumā (pielikums Nr.2), iekļautās vienību cenas ir nemainīgas visā Līguma darbības laikā.
	4. Piegādātājs Preču piegādi un uzstādīšanas Darbus Pasūtītāja Pārstāvja norādītajā telpā, veic uz sava rēķina un par to Pasūtītājam nav jāmaksā.
	5. Pasūtītājs Līguma 2.1. punktā minēto Līguma summas apmaksu par Preces piegādi un Darbiem veic 30 (trīsdesmit) kalendāro dienu laikā pēc Preces pieņemšanas – nodošanas akta (turpmāk – Akts) un rēķina parakstīšanas dienas, pārskaitot maksājumu Piegādātāja norādītajā bankas kontā.
	6. Maksājums skaitās izdarīts brīdī, kad Pasūtītājs veicis maksājumu no sava norēķinu konta.
	7. Piegādātājs, sagatavojot rēķinu, tajā iekļauj informāciju ar Līguma datumu un numuru. Ja Piegādātājs nav iekļāvis šajā Līguma punktā noteikto informāciju rēķinā, Pasūtītājam ir tiesības prasīt Piegādātājam veikt atbilstošas korekcijas rēķinā un līdz brīdim, kamēr Piegādātājs nav novērsis nepilnības – neapmaksāt Piegādātājam pienākošos summu.
3. **Preces piegādes noteikumi un termiņi**
	1. Piegādātājs Preces piegādi un Darbus veic 2 (divu) mēnešu laikā no Līguma noslēgšanas dienas, Preču piegādi un Darbu veikšanu iepriekš saskaņojot ar Pasūtītāju.
	2. Preces Piegādes adrese ir Rīga, Pilsoņu iela 13.
	3. Ne vēlāk kā 5 (piecas) darba dienas pirms Preces piegādes, Piegādātājam ir pienākums saskaņot ar Pasūtītāju Preces piegādes laiku.
4. **Preces pieņemšanas kārtība**
	1. Piegādātājs Preces Pasūtītājam nodod kopā ar dokumentāciju, kas satur Preces raksturojumu, īpašības un uzglabāšanas un lietošanas noteikumus (angļu un latviešu valodā). Preces atbilstību rēķinā norādītajam Pasūtītājs apstiprina ar savu parakstu uz rēķina. Preces un Darbu nodošana Pasūtītājam tiek fiksēta ar rēķinu, kuru paraksta abu Pušu pārstāvji. Pie Preces nodošanas tiek pārbaudīts tās atbilstība Tehniskajai specifikācijai - Tehniskajam piedāvājumam (pielikums Nr.1), pieņemot Darbus tiek pārbaudīta atbilstība Tehniskajai specifikācijai - Tehniskajam piedāvājumam un Preču funkcionalitātei. Kopā ar rēķinu Piegādātājs iesniedz Pasūtītājam no savas puses parakstītu Aktu par Preces piegādi un veiktajiem Darbiem.
	2. Pasūtītājs Preces un Darbu atbilstību Līguma noteikumiem pārbauda 5 (piecu) darba dienu laikā pēc Preces nodošanas un attiecīga Akta no Piegādātāja saņemšanas dienas, minētajā termiņā Pasūtītājam ir tiesības izteikt pretenzijas par Preces vai Darbu kvalitātes neatbilstību Līguma noteikumiem un Latvijas Republikā spēkā esošo normatīvo aktu prasībām. Ja šajā punktā noteiktajā termiņā defekti netiek konstatēti Pasūtītājs paraksta Preces rēķinu un Aktu.
	3. Pasūtītājs, parakstot Aktu, atzīst, ka Prece ir piegādāta un Darbi veikti atbilstoši Līguma noteikumiem un Tehniskajai specifikācijai – Tehniskajam piedāvājumam.
	4. Ja Pasūtītājs, pieņemot Preci vai Darbus, konstatē defektus, tiek noformēts defekta akts un attiecīga pretenzija nosūtīta Piegādātājam, norādot defektu būtību. Pasūtītājs nepieņem Preci un Darbus, kas neatbilst Līguma un Tehniskās specifikācijas – Tehniskā piedāvājuma noteikumiem.
	5. Piegādātājs uz sava rēķina novērš konstatētos defektus Pušu saskaņotā termiņā, bet ja Puses nespēj vienoties, ne vēlāk kā 10 (desmit) darba dienu laikā pēc defekta akta saņemšanas dienas. Pēc defektu novēršanas izdarāma atkārtota Preces un Darbu pieņemšana Līgumā noteiktajā kārtībā.
	6. Ja defekta aktā minētie defekti radušies Piegādātāja darbības vai bezdarbības rezultātā, izdevumi šo neatbilstību novēršanai pilnībā ir jāapmaksā Piegādātājam.
	7. Gadījumā, ja Pasūtītājs atkārtoti konstatē Preces vai Darbu defektus vai tie netiek novērsti Līgumā noteiktajā kārtībā, Pasūtītājam ir tiesības iepriekš, rakstiski brīdinot Piegādātāju, izbeigt Līgumu. Šādā gadījumā, ja Pasūtītājs ir veicis samaksu par piegādāto Preci un/vai veiktajiem Darbiem, Piegādātājs atlīdzina visus Pasūtītājam nodarītos zaudējumus vai nomaina uzstādīto Preci ar jaunu Preci.
5. **Pasūtītāja tiesības un pienākumi**
	1. Pasūtītājs apņemas veikt maksājumu par Preci un Darbiem Līgumā noteiktajā termiņā un apmērā. Pasūtītājs veic tikai tās Preces un Darbu apmaksu, kas veikta Līgumā noteiktajā kārtībā.
	2. Pasūtītājam ir tiesības pieprasīt un ne vēlāk kā 3 (trīs) darba dienu laikā no Piegādātāja saņemt informāciju par Līguma izpildes gaitu, piegādes laiku vai apstākļiem, kas varētu kavēt Līguma izpildi.
	3. Pasūtītājam ir pienākums parakstīt Aktu, ja Prece ir piegādāta un Darbi veikti saskaņā ar Līguma noteikumiem.
6. **Piegādātāja tiesības un pienākumi**
	1. Piegādātājam ir pienākums 3 (trīs) darba dienu laikā pēc Pasūtītāja pieprasījuma, rakstveidā sniegt informāciju par Līguma izpildes gaitu, Preces piegādes laiku vai apstākļiem, kas varētu kavēt Preces piegādi.
	2. Piegādātājs apliecina, ka Līguma izpildē tam ir saistoši Līgumā minētie nosacījumi attiecībā uz Preci un Darbiem un garantijas apkalpošanu Preces garantijas laikā.
7. **Preces garantijas nosacījumi**

7.1. Diktofonu centra servera/datora garantijas laiks ir 24 (divdesmit četri) mēneši no Akta abpusējas parakstīšanas dienas. Diktofonu centra servera programmatūras licences ir beztermiņa, kuras reģistrēta uz Pasūtītāja vārda.

7.2. Piegādātājs apņemas bez maksas novērst jebkuru Preces defektu, ja defekts ir atklāts Preces garantijas laikā.

7.3. Preces garantija neattiecas uz preces defektiem, kas radušies:

7.3.1. ekspluatējot Preci neatbilstoši tās ekspluatācijas noteikumiem (ražotāja instrukcijām);

7.3.2. neatļautu izmaiņu veikšanas, Pasūtītāja pašrocīgas remontēšanas, neapstiprinātu detaļu lietošanas Precei vai Preces lietošanu tādā veidā, kas ir pretrunā ar Preces ražotāja instrukcijām;

7.3.3. nepārvaramas varas apstākļu rezultātā.

7.4. Par jebkuru Preces bojājumu vai darbības traucējumu, kas jānovērš Preces garantijas ietvaros, Pasūtītājs sastāda defektu aktu, kas ir saistošs Piegādātājam, un nekavējoties iesniedz Piegādātājam. Piegādātājam ne vēlāk kā 1 (vienas) darba dienas laikā no paziņošanas brīža jāierodas uz abpusēju defektu akta sastādīšanu. Ja Piegādātājs minētajā termiņā neierodas, Pasūtītājs vienpusēji sagatavo Preces defektu aktu, kas ir saistošs Piegādātajam.

7.5. Pamatojoties uz Preces defekta aktu, Piegādātājam, ne vēlāk kā 5 (piecu) kalendāro dienu laikā no defekta akta saņemšanas dienas jāveic Preces remonts bez papildus samaksas.

7.6. Jautājumu par Preces defekta aktā norādītā pamatotību izlemj Pušu pilnvarotie pārstāvji Preču defektu akta sastādīšanas brīdi. Ja Pušu pārstāvji nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Piegādātājs gadījumā, ja tiek konstatēts, ka Preces bojājuma rašanās iemesls nav Pasūtītāja vaina. Ja neatkarīgais eksperts konstatē, ka Preces bojājums radies Pasūtītāja vainas dēļ, neatkarīgā eksperta pakalpojumus apmaksā Pasūtītājs.

7.7. Ja Preces bojājums radies Pasūtītāja vainas dēļ, Preces remontu apmaksā Pasūtītājs, iepriekš saskaņojot ar Piegādātāju Preces remonta darbu apjomu, cenu un laiku.

7.8. Defektus var pieteikt pa tālruni 67015515 darba dienās no 9:00 – 17:00, vai pa e-pastu service@balticpremier.com. Defekti, kuri iesniegti pēc plkst. 17:00, uzskatāmi par iesniegtiem nākamajā dienā plkst.9:00.

1. **Nepārvarama vara**

8.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst.

8.2. Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties (ne vēlāk kā 5 (piecu) darba dienu laikā no attiecīgo apstākļu zināšanasnas deinas) par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno dokuments, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.

8.3. Ja šie apstākļi turpinās ilgāk nekā divus mēnešus, jebkura no Pusēm ir tiesīga atteikties no savām līgumsaistībām. Šajā gadījumā neviena no Pusēm nav atbildīga par zaudējumiem, kuri radušies otram Līdzējam laika posmā pēc nepārvaramas varas apstākļu iestāšanās.

1. **Pušu atbildība**
	1. Par katru nokavēto Preces piegādes, Darbu, defektu novēršanas dienu, Piegādātājs maksā Pasūtītājam līgumsodu 0,1% apmērā no Līguma summas, bet ne vairāk par 10% (desmit procenti) no Līguma summas.
	2. Ja Pasūtītājs Līguma paredzētajā termiņā un apjomā neveic maksājumu par Preci un veiktajiem Darbiem, Piegādātājam ir tiesības pieprasīt no Pasūtītāja līgumsodu 0,1% apmērā no laikā nesamaksātās summas par katru nokavēto maksājuma dienu, bet ne vairāk par 10% (desmit procenti) no laikā nesamaksātās summas.
	3. Līgumsoda samaksa neatbrīvo Puses no to saistību pilnīgas izpildes.
	4. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses, tā darbinieku vai trešo personu darbības vai bezdarbības (tai skaitā rupjas neuzmanības, ļaunā nolūkā izdarīto darbību vai nolaidības) rezultātā.
2. **Konfidencialitāte**
	1. Puses apņemas ievērot konfidencialitāti savstarpējās attiecībās, tajā skaitā:
		1. nodrošināt Līgumā minētās informācijas neizpaušanu no trešo personu puses, kas piedalās Līguma izpildē, izņemot valsts un pašvaldību institūcijas, kas tiesību aktos noteiktā kārtībā pieprasa atklāt šādu informāciju;
		2. aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras Puses darbību, kas kļuvusi tiem pieejama līgumsaistību izpildes gaitā, izņemot Latvijas Republikas normatīvajos aktos paredzētajos gadījumos.
		3. Puses vienojas, ka šīs nodaļas ierobežojumi neattiecas uz publiski pieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.
	2. Puses vienojas, ka konfidencialitātes noteikumu neievērošana ir rupjš Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
	3. Šī Līguma nodaļas noteikumiem nav laika ierobežojuma un uz to neattiecas Līguma darbības termiņš.
3. **Pušu pārstāvji**
	1. No Pasūtītāja puses par Līguma saistību izpildes kontroli atbildīgā persona: Medicīnas iekārtu un IT daļas IT nodaļas vadītājs Kārlis Bētiņš, tālrunis: 67069693; e-pasts: karlis.betins@stradini.lv.
	2. Piegādātāja atbildīgā persona par Līguma izpildi: valdes loceklis Tarass Popovs, tālrunis 67015565, e-pasts: taras.popov@balticpremier.com.
4. **Līguma darbības termiņš un tā grozīšanas, papildināšanas un izbeigšanas kārtība**
	1. Līgums stājas spēkā no tā parakstīšanas brīža un ir spēkā līdz Līdzēju saistību pilnīgai izpildei.
	2. Visi Līguma grozījumi un papildinājumi ir spēkā tikai tādā gadījumā, ja tie ir rakstiski un abu Līdzēju pilnvaroto pārstāvju parakstīti un tie ir saskaņā ar Publisko iepirkumu likuma 67.1 pantu.
	3. Līdzēji var izbeigt Līgumu pirms termiņa, tikai savstarpēji rakstiski vienojoties.
	4. Pasūtītājam ir tiesības vienpusēji izbeigt Līgumu pirms termiņa, brīdinot par to Piegādātāju 15 (piecpadsmit) darba dienas pirms izbeigšanas.
	5. Citos gadījumos Līgumu var izbeigt vienpusēji tikai gadījumos, kas tieši paredzēti Latvijas Republikas normatīvajos aktos.
	6. Jebkurā Līguma izbeigšanas gadījumā Pasūtītājs apņemas 30 (trīsdesmit) darba dienu laikā no tā izbeigšanas brīža atdot Piegādātājam saņemto un neapmaksāto Preci vai veikt pilnīgu samaksu par faktiski piegādāto un pieņemto Preci un veiktajiem Darbiem, kā arī nokārtot visas citas saistības pret Piegādātāju.
	7. Jebkurā Līguma izbeigšanas gadījumā Piegādātājs apņemas izpildīt visas saistības, kas radušās līdz Līguma izbeigšanas brīdim.
5. **Nobeiguma nosacījumi**
	1. Pusēm ir jāinformē vienai otra nedēļas laikā par savu rekvizītu (nosaukuma, adreses, norēķinu rekvizītu un tml.) maiņu rakstiski, apstiprinot ar parakstu.
	2. Ja rakstveida informāciju sūta pa pastu, uzskatāms, ka informācija adresātam paziņota septītajā dienā pēc tās nodošanas pastā.
	3. Visus strīdus un domstarpības, kas varētu rasties sakarā ar līgumsaistību izpildi, Puses centīsies atrisināt sarunu ceļā. Gadījumā, ja 20 (divdesmit) dienu laikā sarunu ceļā strīds netiks atrisināts, Puses vienojas strīdus risināt tiesā, atbilstoši LR normatīvo aktu prasībām.
	4. Līgums sastādīts latviešu valodā, divos eksemplāros, uz 9 (deviņām) lappusēm. Abiem Līguma eksemplāriem ir vienāds juridiskais spēks. Viens no eksemplāriem glabājas pie Pasūtītāja, otrs – pie Piegādātāja.
	5. Puses ar saviem parakstiem apliecina, ka tām ir saprotams Līguma saturs, nozīme un sekas, tie atzīst Līgumu par pareizu, savstarpēji izdevīgu un labprātīgi vēlas to pildīt.
	6. Līgumam pievienoti šādi pielikumi:
		1. Pielikums Nr.1 – Tehniskā specifikācija - Tehniskais piedāvājums uz 2 (divām) lapām;
		2. Pielikums Nr.2 – Finanšu piedāvājums uz 1 (vienas) lapas.
6. **Pušu rekvizīti un paraksti**

|  |  |
| --- | --- |
| **Pasūtītājs:****VSIA “Paula Stradiņa klīniskās****universitātes slimnīca”**Reģ. Nr. 40003457109Pilsoņu iela 13, Rīga, LV - 1002Banka: AS “SEB banka”Kods: UNLALV2X Konta Nr. LV93UNLA0003029467144\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ N.Štāls | **Piegādātājs:****SIA “Baltic Premier Partners”**Reģ. Nr.: 40103280557Biroju iela 10, Lidostas „Rīga” teritorija, Mārupes novads, LV-2167Banka: Nordea Bank Filand Plc Latvijas filiāleBankas kods: NDEALV2XKonta Nr.: LV71NDEA0000082659958\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ T. Popovs |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ E.Buša | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ E. Omarovs |